**Jahresbericht 2016 Damenriege Horgen**

- S' Jahr isch scho wieder verbi,

und i sitz da mit Stift und Papier.

- S' Turnerjahr het gstartet,

und de Schnee in Scoul het au scho uf eus gwartet.

- Es chlieses Grüppli isch richtig Scoul los,

aber d Freud isch glich riese gross.

- Traumhaft isch es gsi,

denn es git nüt schöners wie Sunne, Schnee und Ski.

- Danke Jeanine für d'Gastfründschaft,

es het sehr viel spass gmacht.

- D'Jugendmeisterschaft chunt amel au immer gschwind,

Danke allne wo mit helfender Hand derbi gsi sind.

- Eusi Turnschueh hemer Gschnüert,

und am Trainingstag viel güebt.

- Fest hämer kämpft und usprobiert,

aber mit em Erfolg hets eifach ned funktioniert.

- Zum de Frust chli z vergässe

simmer de hald zersch no ad Chilbi ga Chili con Carne ässe.

- Vieli Stunde hemer a dere Chilbi verbracht,

Dank allne Hälfer hemer das zumne glungne Alass gmacht.

- Uf hemer eus gmacht,

und de Zug het eus uf Wetzikä bracht.

- Top Ergäbnis hemer im Training nie usgrabe,

aber in Wetzikä hemer zuegschlage.

- Bi trocknem Wetter simmer uf Platz gstande,

und uf zmal ischs bi allne wie am Schnüerli gange.

- Riese freud hemer ab eusem 9.53 gha

und somit bim feste au d'Sau usegla.

- Die einte hend vom helfe noni gnueg gha,

und sind de ade Fuessball EM bim Sela vie hinder d'Bar.

- Nach em Grillabig simer id Summerferie gschosse,

jede het öpe chli Frei und Sunne gnosse

- D'Dameriegereis isch zersch nach Elm gange,

mir hend de euses Elmer Citro schön usem Brunne gfange.

- Mit de Mountaincars isch no de Bärg abe gange,

weremer no e Rundi me gfahre het siecher es Büschli eine vo eus müese fange.

- Wo das mer schlafed hemer noni verno,

im Toggeburg simer de acho.

- Is Appezell isch es de witer gange

und i de show Käserei simer de für eusi Füehrig parat gstande.

- Super Wetter hemer z ganze Wucheend gha,

drum hemer de nach em Mingölfle es Glace gna

- Danke Marina für z'Organisiere,

und nach em Brand z viele studiere.

- S'Papiersammle hemer au in agriff gno

au bi nöd sichere Wetterbedingige sind ganz vieli cho.

- S'Fustball het agfange,

trotz vielne usfäll simmer uf Platz gstande.

- Für de 1 Rang hets ned glanged.

aber ufem letste platz simer au ned glandet.

- D'Schnitzeljagt bim Schlubu het mer in agriff gno

zur belohnig isch de es Fondue serviert cho.

- De Chlaus isch z'friede und gmüetlich gsi,

bi Nüssli, Schoggi und Manderindli sind alli debi.

- Für s'neue Turnjahr wünschi allne nume z'Best

Gueti Gsundheit und ganz viel Fest.